text: Politiet anmoder om hjælp
  07 januar 2015 kl. 05.36
  Politiet vil gerne have offentlighedens hjælp til opklaringen af røveriet på tankstationen Statoil i Tinglev tirsdag aften ved 20-tiden.
  Røveren truede sig til at få udleveret penge og flere kartoner cigaretter.
  På vej væk fra tankstationen satte et vidne efter gerningsmanden, og fik vristet en pose med nogle af tyvekosterne fra ham.
  Røveren slap væk fra vidnet på Kirkevej i Tinglev, og politiet vil nu gerne have henvendelser fra folk der har set noget.
  Gerningsmanden var iført en mørkegrå hættetrøje.
  Vedr. røveri på Statoil v/Tinglev slap gerningsmanden fra vidnet på Kirkevej. Iført mørkegrå hættetrøje. Vidner søges. #politidk
  
  
  